
EELNÕU

 


NARVA LINNAVALITSUS

MÄÄRUS

1. Sotsiaalteenuste maksumuse piirmäärade kinnitamine


Määrus kehtestatakse kohaliku omavalitsuse korralduse seaduse § 30 lõike 1 punkti 2 ja                      Narva Linnavolikogu 18.05.2017 määruse nr 8 „Raske ja sügava puudega lastele sotsiaalteenuste rahastamiseks eraldatud vahendite kasutamise kord“ § 2 lõike 3 alusel.
§ 1. Kinnitada järgmised raske või sügava puudega laste ja nende peredega seotud sotsiaalteenuste  maksumuse piirmäärad ühe lapse kohta:
1. lapsehoiuteenus:
1) raske puue – 5,00 eurot/tund;
2) sügav puue – 6,50 eurot/tund.
1. isikliku abistaja teenus – 3,00 eurot/tund, kuid mitte rohkem kui 2000,00 eurot aastas;
1. tugiisikuteenus lapsele – 4,50 eurot/tund;
1. rehabilitatsiooniteenused – mitte rohkem kui 800,00 eurot aastas:
1. füsioterapeudi teenus – 20,00 eurot/tund;
1. tegevusterapeudi ja loovterapeudi teenus – 22,00 eurot/tund;
1. sotsiaaltöötaja teenus – 15,00 eurot/tund;
1. eripedagoogi teenus  – 15,00 eurot/tund;
1. psühholoogi teenus  – 15,00 eurot/tund;
1. logopeedi teenus  – 18,00 eurot/tund.
1. invatransporditeenus:
1) haridusasutusse – mitte rohkem kui 2500,00 eurot aastas;
2) ravi- või rehabilitatsiooniasutusse – mitte rohkem kui 2000,00 eurot aastas;
1. eluruumi kohandamine – mitte rohkem kui 1500,00 eurot aastas.
§ 2. Tunnistada kehtetuks Narva Linnavalitsuse 10.02.2016 määrus nr 3 „Sotsiaalteenuste maksumuse piirmäärade kinnitamine“.
§ 3. Määrus jõustub seadusega sätestatud korras.

Õiend 

Narva Linnavalitsuse määruse „Sotsiaalteenuste maksumuse piirmäärade kinnitamine“ eelnõu juurde



30.05.2017 jõustub uus määrus „Raske ja sügava puudega lastele sotsiaalteenuste rahastamiseks eraldatud vahendite kasutamise kord“. Määrus reguleerib riigieelarvest Narva linna eelarvesse eraldatud vahenditest raske ja sügava puudega lastele sotsiaalteenuste osutamise ning selle eest tasumise.

Määruse § 2 lõike 1 kohaselt võib vahendeid kasutada järgmiste raske või sügava puudega laste ja nende peredega seotud teenuste saamiseks:
1) lapsehoiuteenus;
2) isikliku abistaja teenus;
3) tugiisikuteenus lapsele;
4) rehabilitatsiooniteenused;
5) invatransporditeenus;
6) eluruumi kohandamine.

Määruse § 2 lõike 3 kohaselt teenuste maksumuse piirmäära kinnitab Narva Linnavalitsus.


Eeltoodu alusel taotleb Narva linna Sotsiaalabiamet Narva Linnavalitsuse 10.02.2016 määruse nr 3 kehtetuks tunnistamist ning uue määruse „Sotsiaalteenuste maksumuse piirmäärade kinnitamine“ kinnitamist.

